I dag «skal» Edvald i brudd
ARTIKKELEN ER OVER TRE ÅR GAMMEL Slik kan man hvertfall tolke signalene fra Alexander Kristoffs trener, Stein Ørn. – Alex skal prøve seg, men jeg tipper det er under ti prosent sjanse for at han vinner, sier Ørn pessimistisk. TOUR STUDIO: Følg den 13. etappen live For Boasson Hagens del er etappe 13 i årets Tour en som passer godt. Sammen med trener Fredrik Mohn har rudsbygdingen pekt seg ut dagen for lenge siden, og håper å henge med når det skal avgjøres. Da må han trolig et brudd som to dager i forveien . Spådommene tilsier at det neppe er et samlet felt som kommer til mål i Rodez i ettermiddag. – Jeg håper han klare å komme seg med i et brudd. Han virker pigg og fin, sier Mohn til VG. SETT DENNE? Froome slår tilbake mot kritikerne Torsdag trillet begge nordmennene gjennom etappen i et så bedagelig tempo som mulig. Duoen kom sammen over målstreken fire minutter før tidsfristen – Det er bra kalkulert vil jeg si, ler Mohn. For Alexander Kristoffs del har det vært stang ut så langt i Touren, men laget har blitt reddet av to etappeseire signert Joaquim «Purito» Rodriguez. Fredag tror Ørn mer på Peter Sagan, Greg Van Avermaet eller John Degenkolb. Skal Kristoff ha seiersmuligheter, må han henge med i inngangen til bakken som kan avgjøre det hele to mil før mål. – Bakken starter med kjempelav hastighet ettersom det er serpentinersvinger like før inngangen. Hvis han overlever stigningen etterpå, kan etappeseier vær innenfor rekkevidde, spår Ørn. – Han har ikke kjempesjanse, men for å ha en motivasjonsfaktor må man ta de sjansene som finnes, legger han til.
Begge nordmennene har pekt seg ut dagens etappe i Tour de France. Likevel er det Edvald Boasson Hagen (28) som har de største seierssjansene.